Naisen raskausmaha kätki rahakkaan yllätyksen - Ulkomaat - Ilta-Sanomat
Naisen raskausmaha kätki rahakkaan yllätyksen
(KUVA: Ulrich Perrey)
Julkaistu: 9.3.2011 14:29
25-vuotias amerikkalaisnainen on jäänyt kiinni yrityksestä salakuljettaa 34 000 ekstaasipilleriä raskausvatsaksi naamioituna.
Georgialaisnainen jäi kiinni Kanadasta tulleesta bussista, kun rajavirkailijat alkoivat epäillä naisen tarinaa, kertoo Daily Mail.
Nainen väitti olevansa kahdeksannella kuulla raskaana ja olleensa vierailemassa sairaan tätinsä luona. Hän ei kuitenkaan osannut vastata peruskysymyksiin tai tiedusteluihin raskaudesta tai terveydestään.
Kun virkailijat päättivät tehdä ruumiintarkastuksen, paljastui, että nainen oli pukenut vaatteidensa alle sukkapuvun, johon oli valevatsan kohdalle tungettu 33 minigrip-pussia. Pusseissa oli ekstaasia yhteensä 34 000 pillerin verran.
Takavarikoidut huumeet painoivat kymmenisen kiloa ja niiden katukauppa-arvo oli runsaat kaksi miljoonaa euroa.